**Číslo spisu: NBS1-000-064-539**

**Číslo záznamu: 100-000-318-126**

**V Ý Z V A**

**na predloženie ponuky na zákazku s nízkou hodnotou**podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

na poskytnutie služby s názvom:

**Koordinátor pre presun prevádzky služieb IT pre zabezpečenie prioritných a podporných činností z hlavnej lokality na záložnú a späť v rámci overovania havarijných plánov**

(ďalej len „výzva“)

1. **Identifikácia verejného obstarávateľa:**

Názov organizácie: Národná banka Slovenska

Sídlo organizácie: Imricha Karvaša 1

813 25 Bratislava

IČO: 30844789

**Kontaktná osoba:** Ing. Anna Zubeková

č. tel.: 02/5787 1215

e-mail: [anna.zubekova@nbs.sk](mailto:anna.zubekova@nbs.sk)

1. **Predmet zákazky:**
   1. **Názov predmetu zákazky:** Koordinátor pre presun prevádzky služieb IT pre zabezpečenie prioritných a podporných činností z hlavnej lokality na záložnú a späť v rámci overovania havarijných plánov.
   2. Druh zákazky: Zákazka na poskytnutie služieb.

Slovník spoločného obstarávania (CPV):

72000000-5 Služby informačných technológií: konzultácie, vývoj softvéru, internet a

podpora

* 1. **Predpokladaná hodnota zákazky:** 60 000,00 eur bez DPH
  2. **Opis predmetu zákazky:** Podrobný opis predmetu zákazky sa nachádza v prílohe č. 1 tejto výzvy.

1. **Miesto a lehota plnenia predmetu zákazky:**
   1. Miestom plnenia predmetu zákazky je ústredie Národnej banky Slovenska, ul. Imricha Karvaša č. 1, Bratislava a zálohové pracovisko Národnej banky Slovenska, Rybničná 40, Bratislava.
   2. Lehota plnenia predmetu zákazky je uvedená v Článku III *Všeobecné podmienky plnenia a čas plnenia* Zmluvy o poskytovaní služieb č.C-NBS1-000-064-882.
2. **Obchodné podmienky:**
   1. S úspešným uchádzačom bude uzavretá Zmluva o poskytovaní služieb č.C-NBS1-000-064-882 podľa § 269 ods. 2  zákona č. 513/1991 Zb. Obchodný zákonník v znení neskorších predpisov (ďalej len „zmluva“) ktorá tvorí prílohu č. 2 tejto výzvy.
   2. Uchádzač musí akceptovať zmluvu bez akýchkoľvek zmien s výnimkou ustanovení, ktoré sú v zmluve vyznačené na doplnenie.
   3. Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods.1 písm. e) a f) zákona o verejnom obstarávaní alebo ak u neho existuje dôvod na vylúčenie podľa § 40 ods. 6 písm. f) zákona o verejnom obstarávaní. Ustanovenie § 11 zákona o verejnom obstarávaní tým nie je dotknuté.
3. **Možnosť rozdelenia ponuky:**

Predmet zákazky nie je rozdelený na časti. Uchádzač predloží ponuku na celý predmet zákazky. Uchádzač môže na predmet zákazky predložiť iba jednu ponuku. Predloženie spoločnej ponuky viacerých uchádzačov verejný obstarávateľ nepripúšťa.

1. **Variantné riešenia:**

Verejný obstarávateľ neumožňuje predložiť variantné riešenia.

1. **Komunikácia medzi verejným obstarávateľom a záujemcami resp. uchádzačmi:**
   1. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
   2. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
   3. Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia,
* Google Chrome v aktuálnej verzii alebo
* Microsoft Edge v aktuálnej verzii.
  1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
  2. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný e-mail (zadaný pri registrácii do systému JOSEPHINE) bezodkladne odoslaná informácia o tom, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/ uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  3. Ak je odosielateľom zásielky záujemca/uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
  4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

1. **Predkladanie ponúk:**
   1. **Lehota na predkladanie ponúk je stanovená na 07.01.2021 do 12.00 h a je tiež špecifikovaná v systéme JOSEPHINE.**
   2. Predkladanie ponúk je umožnené iba registrovaným uchádzačom.
   3. Registrovaný uchádzač si po prihlásení do systému JOSEPHINE vyberie zákazku v časti VEREJNÉ OBSTARÁVANIA a vloží svoju ponuku do určeného formulára na príjem ponúk, ktorý sa nachádza v záložke „Ponuky a žiadosti.“
   4. Uchádzač predkladá ponuku v elektronickej podobe v lehote na predkladanie ponúk. Ponuka je vyhotovená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
   5. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
   6. V predloženej ponuke prostredníctvom systému JOSEPHINE musia byť pripojené požadované naskenované doklady a dokumenty ponuky (odporúčaný formát je „PDF“) tak, ako je uvedené v tejto výzve a vyplnený položkový elektronický formulár, ktorý zodpovedá návrhu na plnenie kritérií.
   7. Uchádzačom navrhované ceny za požadovaný predmet zákazky musia byť vyjadrené v eurách zaokrúhlené podľa matematických pravidiel maximálne na dve desatinné miesta a stanovené podľa § 3 zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR 18/1996 Z. z. o cenách. Ceny uvádzané v ponuke nesmú byť viazané na inú menu alebo iný parameter a nesmú byť vyjadrené číslom „0“, t. j. tak, aby každá požadovaná cenová položka mala uvedenú kladnú číselnú hodnotu.
   8. Navrhované ceny sa vkladajú do systému JOSEPHINE v tejto štruktúre: cena bez DPH, sadzba DPH, cena bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).
   9. Uchádzačom navrhované ceny za požadovaný predmet zákazky sú ceny pevne stanovené a musia zahŕňať všetky náklady spojené s realizáciou predmetu zákazky, t. j. uchádzač stanoví ceny za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov.
   10. Ak ponuka obsahuje dôverné informácie, uchádzač ich v ponuke viditeľne označí.
   11. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).
   12. Ponuka uchádzača predložená po uplynutí lehoty na predkladanie ponúk sa elektronicky neotvorí.
   13. Ponuky predložené v lehote na predkladanie ponúk podľa tohto bodu výzvy sa uchádzačom nevracajú, zostávajú ako súčasť dokumentácie o zákazke.
   14. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).
2. **Podmienky financovania:**

Predmet zákazky sa bude financovať z rozpočtových prostriedkov verejného obstarávateľa. Na predmet zákazky sa neposkytne preddavok ani zálohová platba. Vlastná platba sa bude realizovať formou bezhotovostného platobného styku v eurách na základe predloženej faktúry. Splatnosť faktúry je 30 dní odo dňa jej doručenia.

1. **Podmienky účasti uchádzačov:**
   1. Uchádzač musí predložiť fotokópiu platného dokladu o oprávnení poskytovať službu na predmet zákazky (výpis z obchodného registra alebo výpis zo živnostenského registra alebo iný doklad o oprávnení), pričom doklad nesmie byť starší ako 3 mesiace predchádzajúce dňu, ktorý je posledným dňom lehoty na predkladanie ponúk (ktorého skončením uplynie lehota na predkladanie ponúk).
   2. Uchádzač zapísaný do zoznamu hospodárskych subjektov môže nahradiť doklad uvedený v bode 10.1 uvedením informácie, že je zapísaný v zozname hospodárskych subjektov podľa zákona o verejnom obstarávaní.
   3. Uchádzač nesmie mať v zmysle § 32 ods. 1 písm. f) zákona o verenom obstarávaní uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.
   4. Uchádzač musí v ponuke predložiť zoznam minimálne dvoch zrealizovaných zákaziek za obdobie od roku 2018 vrátane a neskôr, ktorých predmetom plnenia bola oblasť riadeniakontinuity podnikania zameraná na riadenie projektov s BCM stratégiami alebo riadenie projektov s DR plánmi (metóda kritickej cesty) alebo riadenie projektov s tvorbou testovacích scenárov (BCM, BCP, DRP) riadením testovania a záznamom z testovania, pričom zákazky sa môžu prekrývať*.*

Zoznam zrealizovaných zákaziek podľa prílohy č. 4 tejto výzvy musí byť potvrdený štatutárnym zástupcom uchádzača.

* 1. Uchádzač predloží zoznam osôb podľa prílohy č. 5, ktorí sa budú podieľať na plnení predmetu zákazky. Predložený zoznam osôb musí byť identický so zoznamom osôb uvedených v prílohe č. 3 k návrhu zmluvy a musí byť potvrdený štatutárnym zástupcom uchádzača.
  2. Každá osoba, ktorá sa bude podieľať na realizácii zákazky musí spĺňať odbornú spôsobilosť, ktorú preukáže prostredníctvom zoznamu certifikátov a minimálne dvoch zrealizovaných zákaziek súvisiacich s predmetom tohto obstarávania. Akceptované budú certifikáty vydané medzinárodnou organizáciou združujúcou špecialistov v oblasti riadenia kontinuity podnikania Disaster Recovery Institute a Business Continuity Institute.

1. **Obsah ponuky:**
   1. Ponuka uchádzača musí obsahovať tieto doklady a dokumenty:
      1. Identifikačné údaje uchádzača: obchodné meno alebo názov, sídlo alebo miesto podnikania, meno, priezvisko a funkcia štatutárneho zástupcu (zástupcov) uchádzača, IČO, IČ DPH, DIČ, bankové spojenie, číslo bankového účtu v tvare IBAN, SWIFT, kontaktnú osobu, kontaktné telefónne číslo, e-mail, poštovú adresu pre doručovanie (ak je iná ako obchodné meno alebo názov a sídlo alebo miesto podnikania uchádzača).
      2. Doklady preukazujúce splnenie podmienok účasti uchádzača podľa bodu 10 tejto výzvy.
      3. Vyplnený návrh na plnenie subkritéria 2 na vyhodnotenie ponúk, vypracovaný podľa prílohy č. 3 tejto výzvy, podpísaný štatutárnym zástupcom uchádzača resp. ním poverenej/splnomocnenej osoby.
      4. Vyplnené vyhlásenie uchádzača uvedené v prílohe č. 6 tejto výzvy, podpísané štatutárnym zástupcom uchádzača resp. ním poverenej/splnomocnenej osoby.
      5. Vyplnené obchodné podmienky, t. j. návrh zmluvy spolu s prílohami uvedený v prílohe č. 2 tejto výzvy, podpísaný štatutárnym zástupcom uchádzača resp. ním poverenej/splnomocnenej osoby.
      6. Vyplnené obchodné podmienky, t. j. návrh zmluvy spolu s prílohami uvedený v prílohe č. 2 tejto výzvy v editovateľnom formáte napr. doc, docx.
      7. Návrh na plnenie požiadavky v štruktúre podľa jednotlivých bodov uvedených v opise predmetu zákazky.
      8. Špecifikáciu informácií, ktoré sú potrebné na plnenie požiadavky.
   2. Doklady a dokumenty v zmysle bodu 11.1. tejto výzvy uchádzač predkladá v súlade s bodom 8.6 tejto výzvy.
   3. Ak štatutárny orgán splnomocní inú osobu konať navonok v jeho mene pri podpise ponuky, musí byť súčasťou ponuky aj originál alebo notársky overená kópia plnej moci (poverenia) na zastupovanie s prijatím plnej moci poverenou osobou.
   4. Doklady a dokumenty v zmysle bodov 11.1.7 až 11.1.8 tejto výzvy uchádzač predkladá v odporúčanom formáte „PDF“ tak, aby bolo umožnené optické rozpoznávanie znakov naskenovaného textu.
2. **Kritérium na hodnotenie ponúk:**
   1. Kritériom na hodnotenie ponúk je **najlepší pomer ceny a kvality**:
      1. Subkritérium 1: Návrh na plnenie požiadavky v štruktúre podľa jednotlivých bodov uvedených v opise predmetu zákazky, špecifikácia informácií, ktoré sú potrebné na plnenie požiadavky a odborná spôsobilosť osôb uchádzača.

Váha subkritéria: 50 bodov.

* + 1. Subkritérium 2: Celková cena za predmet zákazky v eurách bez DPH.

Váha subkritéria: 50 bodov.

* 1. Pravidlá uplatnenia kritérií hodnotenia
     1. Spôsob uplatnenia subkritéria 1: ***Návrh na plnenie požiadavky v štruktúre podľa jednotlivých bodov uvedených v opise predmetu zákazky, špecifikácia informácií, ktoré sú potrebné na plnenie požiadavky a odborná spôsobilosť osôb uchádzača***:

Každý člen komisie bude ponuky hodnotiť samostatne pridelením počtu pomocných bodov od 1 po x (x = počet hodnotených ponúk), t. j. najlepšej ponuke pridelí každý člen komisie x pomocných bodov, druhej najlepšej ponuke pridelí x-1 pomocných bodov, tretej najlepšej ponuke pridelí x-2 pomocných bodov atď.

Pomocné body pridelené jednotlivým ponukám všetkými členmi komisie sa zrátajú. Najlepšou ponukou hodnotenou podľa tohto subkritéria sa stane ponuka s najvyšším súčtom pomocných bodov. Najlepšej ponuke sa pridelí 50 bodov. Ostatným ponukám sa pridelí počet bodov na základe priamej úmery. Hodnotenie daného subkritéria ostatných ponúk sa určí ako podiel súčtu pomocných bodov vyhodnocovanej ponuky a súčtu pomocných bodov najlepšej ponuky, prenásobený maximálnym počtom bodov – 50 bodov. Výsledok bude zaokrúhlený podľa matematických pravidiel na dve desatinné miesta.

* + 1. Spôsob uplatnenia subkritéria 2: ***Celková cena za predmet zákazky v eurách bez DPH***:

Maximálny počet 50 bodov sa pridelí ponuke uchádzača s najnižšou navrhovanou celkovou cenou za predmet zákazky v eurách bez DPH. Ostatným ponukám sa pridelí počet bodov na základe nepriamej úmery. Hodnotenie daného subkritéria ostatných ponúk sa vyjadrí ako podiel najnižšej celkovej ceny za predmet zákazky v eurách bez DPH a celkovej ceny za predmet zákazky v eurách bez DPH vyhodnocovanej ponuky, prenásobený maximálnym počtom bodov – 50 bodov. Výsledok bude zaokrúhlený podľa matematických pravidiel na dve desatinné miesta.

* 1. Na prvom mieste sa umiestni uchádzač, ktorého ponuka po súčte výsledných bodov hodnotených subkritérií dosiahne najvyššie bodové hodnotenie – bude mať najlepší pomer ceny a kvality. Poradie ostatných uchádzačov sa stanoví podľa počtu získaných bodov.
  2. V prípade, ak by ponuky viacerých uchádzačov dosiahli rovnaké najvyššie bodové hodnotenie, rozhodujúcim kritériom v určení poradia bude celková cena za predmet zákazky v  eurách bez DPH. Na prvom mieste sa umiestni ponuka uchádzača, ktorého celková cena za predmet zákazky bude najnižšia.
  3. Vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí. Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
  4. Úspešným uchádzačom sa stane uchádzač, ktorého ponuka sa umiestni na prvom mieste v hodnotení, t. j. ktorého ponuka bude mať najvyššie bodové hodnotenie a spĺňa podmienky účasti a požiadavky na predmet zákazky.

1. **Ďalšie informácie:**
   1. Verejný obstarávateľ si vyhradzuje právo komunikovať iba v slovenskom jazyku.
   2. Ponuka, ďalšie doklady a dokumenty v nej predložené musia byť uchádzačom vyhotovené v štátnom (slovenskom) jazyku. Podmienku účasti, ktorú bude uchádzač preukazovať podľa bodu 10.6 tejto výzvy, verejný obstarávateľ akceptuje aj v jazyku anglickom alebo českom.
   3. Verejný obstarávateľ si vyhradzuje právo uvedené podmienky zmeniť alebo odmietnuť všetky predložené ponuky.
   4. Neúspešnosť uchádzača vo verejnom obstarávaní nevytvára nárok na uplatnenie náhrady škody zo strany uchádzača.
   5. V prípade nejasnosti alebo potreby objasnenia požiadaviek uvedených vo výzve s prílohami môže elektronickou formou prostredníctvom systému JOSEPHINE ktorýkoľvek zo záujemcov požiadať o jej vysvetlenie, a to najneskôr tri pracovné dni pred uplynutím lehoty na predkladanie ponúk. Verejný obstarávateľ poskytne odpoveď/vysvetlenie bezodkladne všetkým záujemcom.
   6. Verejný obstarávateľ pri spracúvaní osobných údajov poskytnutých uchádzačom v procese verejného obstarávania postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle verejného obstarávateľa: <https://www.nbs.sk/sk/ochrana-osobnych-udajov>.

**Prílohy:**

Príloha č. 1 - Opis predmetu zákazky

Príloha č. 2 - Návrh zmluvy o dielo

Príloha č. 3 - Návrh na plnenie subkritéria 2

Príloha č. 4 - Zoznam zrealizovaných zákaziek

Príloha č. 5 - Údaje o osobách uchádzača

Príloha č. 6 - Vyhlásenia uchádzača

V Bratislave, dňa 20. decembra 2021

Schválil

Ing. Jozef Zelenák

vedúci, oddelenie centrálneho obstarávania